EkBass/fiwiki-20250220-pages-articles huggingface dataset:
Veronluonteinen maksu

Veronluonteiseksi maksuksi kutsutaan niitä käytännössä pakollisia viranomaismaksuja, joita ei ole säädetty veroina voimaan. Maksu on julkishallinnollinen vastike jonkin palvelun saamisesta. Maksu eroaa verosta siinä, että ilmoitetulla verolla ei ole pakko kattaa tietyntyyppisiä menoja, vaan veron tuotto voidaan käyttää aina mihin budjettitarkoitukseen tahansa. Esimerkiksi kiinteistövero Suomessa alkoi katumaksuna, koska maksuvelvollisuutta perusteltiin kuntien suorittamalla katujen ja väylien hoidolla. Myöhemmin tästä perustelusta luovuttiin, jolloin velvoitteen nimeksi tuli kiinteistövero, ja tämän verotuoton kunnat saavat käyttää mihin tahansa menoonsa tekniseen toimialaan tai kunnallistekniikkaan liittymättä. == Veronluonteisia maksuja Suomessa == Joitakin veronluonteisia maksuja Suomessa ovat: *Anniskelulupamaksu *Apteekkimaksu *Auton käyttömaksu *Hyvitysmaksu *Lentoliikenteen maksut ** laskeutumismaksu **paikoitusmaksu **matkustajamaksu **turvamaksu **melumaksu *Lentokenttäliikenteen maksut **Finavian maksut: esim. avustamismaksu, hallintamaksu, koekäyttöpaikkamaksu ***lennonvarmistusmaksu (TN maksu) ***lentoreittimaksu *Metsänhoitomaksu *Ravitsemusliikkeen valvontamaksu *Televisiomaksu *Tekijänoikeusmaksu *Tupakkatuotteiden myyntilupa *Sairausvakuutusmaksu *Työttömyysvakuutusmaksuhttp://www.vero.fi/default.asp?path=5,40,90,438&article;=6048&domain;=VERO_MAIN *Valmismatkalain mukainen vakuusvelvoite *Vesimaksun yhteydessä oleva jätevesimaksu ==Lähteet== Luokka:Verotus Suomessa
Ketjureaktio (fysiikka)

Ketjureaktiolla tarkoitetaan fysiikassa fissioiden ilmenemistä toisiaan aiheuttavana sarjana. Ketjureaktiossa fissiilissä eli halkeamiskelpoisessa aineessa, kuten uraani-235:ssä, tapahtuu ydinfissio, jossa vapautuu energiaa ja neutroneita. Nämä neutronit törmätessään muihin ytimiin aiheuttavat jälleen uusia fissioita. Ketjureaktio tapahtuu hallitsemattomasti ydinaseessa ja hallitusti ydinreaktorissa. Ydinenergian tuotanto perustuu ketjureaktiolle. Luokka:Ydinfysiikka
Oak Ridge

Oak Ridge on noin 30 000 asukkaanhttps://worldpopulationreview.com/us- cities/oak-ridge-tn-population Viitattu 22.02.2022. kaupunki Tennesseen osavaltiossa Yhdysvalloissa. Kaupunki, joka sijaitsee Knoxvillen lähettyvillä ja Clinch-joen varrella, tunnetaan ydinfysiikan tutkimuksesta ja on ensimmäisen plutoniumia tuottaneen ydinreaktorin sijaintipaikka.Popp, G. & Pleticha, H., 1958/1962: s. 445-446 Fysiikan tutkimus on keskittynyt Oak Ridge National Laboratoryyn.https://www.ornl.gov Viitattu 4.8.2015. Atomikaupunkina tunnettua paikkaa ovat varjelleet tiukat turvallisuuteen liittyvät suojatoimet. ==Lähteet== *Popp, Georg & Pleticha, Heinrich: Miljoona Vuotta - Viisi Sekuntia (Wir leben seit fünf sekunden, alk. saksaksi: 1958, Arena- Verlag. Würzburg, Länsi-Saksa), Wsoy 1962, suom. Aarno Peromies. (s.445-446) ===Viitteet=== ==Aiheesta muualla== *http://www.theatlantic.com/photo/2012/06/the-secret-city/100326/ *http://www.atomicheritage.org/location/oak-ridge-tn Luokka:Ydintutkimuslaitokset Luokka:Tennesseen kaupungit
Obninsk

Obninsk on tiedekaupunki ja kaupunkipiiri Kalugan alueella, Venäjällä, noin sata kilometriä Moskovasta lounaaseen. Kaupungissa asui 104 798 asukasta (2010). Kaupunki sijaitsee Moskovasta lounaaseen kohti Kalugaa, Brjanskia ja Valko-Venäjän Homelia suuntautuvan pääradan varrella (Obninskoje asema). thumb|left|210px|Obninskoje asema Moskovasta Kalugaan johtavan radan varrella thumb|left|210px|Obninskin entisen ydinvoimalan alueella sijaitseva ydinvoimatekniikan museo thumb|right|240px|Ilmatieteellisiä leviämistutkimuksia varten pystytetty mittausmasto Obninskissa ==Historiallinen ydinvoimala== Obninsk tunnetaan maailman ensimmäisen ydinvoimalaitoksen sijaintipaikkana. Obninskin ydinvoimalaitoksen 5 MW:n reaktorilla saavutettiin ensi kerran ydinreaktion jatkumisen edellyttämä kriittisyys 6. toukokuuta 1954. Obninskin ydinvoimala liitettiin sähköverkkoon. Obninskin ydinvoimala toimi miltei keskeytyksettä 48 vuotta kunnes se viimein sammutettiin 29. huhtikuuta 2002. Nykyään tästä muistuttaa paikalla sijaitseva ydinvoimatekniikan museo. == Ydinenergiantekniikan, säteilyfysiikan ja meteorologian tutkimuskeskittymä== Tässä tiedekaupungissa (naukograd) toimii toistakymmentä merkittävää tutkimuslaitosta, jotka toimivat erityisesti ydinvoimatekniikan, säteilytekniikan, säteilyn lääketieteellisen käytön tai meteorologian alalla. Kaupungissa sijaitsee esimerkiksi yksi maailman keskeisimmistä sääaineiston tietopankeista (World Data Center). ==Lähteet== ==Aiheesta muualla== * admobninsk.ru/ - Obninskin kaupungin viralliset sivut (ei aina toimi) * Yhteystiedot Kalugan alueen sivuilla * Kokeellisen meteorologian R&D; tutkimusyksikkö RPA 'Typhoon' (Rosgidromet) * Esite naukograd Obninskistä (pdf, 1,8 MB) (admobninsk.ru) Luokka:Kalugan alueen kaupungit Luokka:Naukograd
Calder Hall

Calder Hall on paikkakunta Englannissa, Isossa-Britanniassa, joka tunnetaan Britannian ensimmäisen ydinvoimalan sijaintipaikkana. 17. lokakuuta 1956 kello 12:16 Englannin kuningatar kytki laitoksen Ison-Britannian valtakunnanverkkoon. Neljä tuntia myöhemmin, eräiden muiden kytkentöjen jälkeen, Lontoo rupesi saamaan osan sähköstään ydinvoimalasta. Kuningatar käsitteli voimalaitoksen vihkiäispuheessaan kylmän sodan ja atomiaikakauden alun aiheuttamaa kriisiä: :Me kaikki olemme tietoisia siitä, että tällä hetkellä tehdään historiaa. Jo vuosia olemme tienneet, että ydinalan tiedemiehet ovat joukolla loistavia keksintöjä tuoneet meidät uuden aikakauden kynnykselle. Tiedämme myös, että tuon kynnyksen saavutettuaan ihmiskunta on tullut kriisiin. Tänään näemme eräänlaisen ratkaisun tuohon kriisin kun tämä uusi voima, joka on osoittanut voivansa olla kauhistuttavan tuhoisa ase, on nyt ensimmäistä kertaa valjastettu yhteiskunnassamme yhteiseksi hyväksi. Calder Hallin ydinvoimala oli maailman ensimmäinen kaupallinen ydinvoimala, joskin kaikkein ensimmäinen ydinvoimala oli jo toiminnassa Neuvostoliitossa Obninskissa. Calder Hallissa oli neljä Magnox-tyyppistä kaasujäähdytteistä, grafiittihidasteista reaktoria, jotka tuottivat 50 MW kukin. Laitosta käytettiin aluksi myös ydinasekelpoisen plutoniumin tuotantoon. Voimala tuotti sähkön lisäksi plutoniumia 1980-luvun jälkipuoliskolla. Plutoniumin valmistuksen lopettamisesta ilmoitettiin 1995.http://nuclearweaponarchive.org/Uk/UKFacility.html http://www.mod.uk/NR/rdonlyres/C4840896-90AD-4A8C-BF8D-C2625C7C1DD8/0/historical_accounting.pdf Englannin hallitus arvioi voimalaitoksen käyttöönoton aikana uuteen tekniikkaan investoinnin johtavan 40 miljoonan hiilitonnin polttamisen välttämiseen. Laitos sammutettiin vuonna 2003 vanhentuneena. Samalla laitospaikalla on myös toteutettu ydinpolttoaineen kierrätystä jälleenkäsittelyn avulla Sellafieldin jälleenkäsittelylaitoksella. Calder Hallin jäähdytystornit räjäytettiin 29. syyskuuta 2007.http://news.bbc.co.uk/2/hi/uk_news/england/cumbria/7019414.stm == Lähteet == * BBC, sivu sisältää mm. videokuvaa Calder Hallin ydinvoimalan vihkiäisistä == Aiheesta muualla == Luokka:Yhdistyneen kuningaskunnan ydinvoimalat Luokka:Cumbrian rakennukset ja rakennelmat
Alamogordo

Alamogordo on kaupunki New Mexicossa, Yhdysvalloissa. Kaupungissa asui 30 403 ihmistä vuonna 2010. Alamogordo on tunnettu Yhdysvaltain ilmavoimien tukikohdasta, jossa testattiin, osana Manhattan-projektia, Trinity-kokeen nimellä maailman ensimmäistä atomipommia 16. heinäkuuta 1945. Alamogordossa sijaitsee myös Uuden Mexicon avaruushistorian museo. Museon pihamaalle on haudattu Ham, maailman ensimmäinen avaruussimpanssi, joka laukaistiin avaruuteen 31. tammikuuta 1961 Cape Canaveralista, Floridasta, 250 kilometrin ja 16,5 minuutin lennolle ennen laskeutumistaan Atlantin valtamereen. Ham kuoli vuonna 1983 27-vuotiaana. ==Lähteet== == Aiheesta muualla == Luokka:New Mexicon kaupungit
Hanford

Hanford on paikkakunta Yhdysvalloissa Washingtonin osavaltiossa. Siellä on maailman ensimmäisiin kuuluvia ydinreaktoreita. Hanford sijaitsee tasangolla Columbia-joen varrella. Se perustettiin vuonna 1907 paikallisen energiayhtiön omistamalle maalle. Maataloustuotteiden suuri kysyntä synnytti kaupungissa nopeaa kasvua, ja vuonna 1925 siellä oli muun muassa hotelli, pankki, peruskoulu ja lukio. Toisen maailmansodan aikana Yhdysvaltain liittovaltion hallitus etsi paikkaa, jonne voisi perustaa ydinreaktoreita Manhattan-ohjelman tarpeisiin. Hanford valittiin tarkoitukseen, ja paikkakunnasta tehtiin sotilasalue. Valtio osti alueen maat, ja asukkaat siirrettiin pois vuonna 1943. Hanfordiin rakennettiin ydinreaktoreita plutoniumin tuottamiseksi Manhattan-ohjelmaa varten. Alkuperäisistä rakennuksista ainoastaan lukio säilytettiin. Nyttemmin ydinreaktorit on aikaa sitten purettu vanhentuneina, mutta lukio on siellä edelleen paikalla. Nykyisin poliisin erikoisosasto SWAT käyttää hylättyjä rakennuksia harjoitteluun. Kylmän sodan päättymisen jälkeen Hanfordissa on säilytetty radioaktiivisia jätteitä. Siellä on kaksi kolmasosaa Yhdysvaltojen korkea-aktiivisesta jätemateriaalista. Alueen säiliöissä havaittiin vuoto vuonna 2011. == Lähteet == Luokka:Washingtonin kaupungit
Zimbabwen lippu

Zimbabwen lippu on Zimbabwen valtion virallinen lippu. Sitä on käytetty virallisesti 18. huhtikuuta 1980 alkaen. == Kuvaus == Lipun tangonpuoleisessa kolmionmuotoisessa valkeassa kentässä on keltainen Zimbabwen lintu kuvaamassa maan pitkää historiaa. Se kuvastaa Zimbabwen kuningaskunnan aikaisen Suur- Zimbabwen kaupungin raunioista löydettyä patsasta. Linnun takana on viisisakarainen punainen tähti, joka kuvaa vallankumouksellista taistelua vapauden ja rauhan puolesta. Valkea kenttä kuvaa rauhaa. Lipussa on seitsemän vaakasuoraa raitaa: * vihreät raidat kuvaavat maanviljelyä ja Zimbabwen maaseutualueita * keltaiset raidat kuvaavat maan mineraalivaroja * punaiset raidat kuvaavat itsenäisyyden saavuttamiseksi vuodatettua verta * musta raita kuvaa alkuperäiskansaa ja siltä ammennettua kulttuuriperintöä == Lähteet == Luokka:Valtioiden liput Lippu
Rautalankamusiikki

Rautalankamusiikki on alun perin 1960-luvun instrumentaalimusiikkia, jota esitetään neljän soittajan voimin: kahdella sähkökitaralla (soolo- ja komppikitara), sähköbassolla sekä rummuilla. Rautalankamusiikki voi sisältää myös muita soittimia sekä laulua. Nimi "rautalankamusiikki" tulee sähkökitaran kielistä. Melodinen instrumentaalimusiikki oli 1960-luvun alussa suosittua kaikkialla Euroopassa, mutta Suomessa se vaikutti pitkällisesti populaarimusiikkiin vielä varsinaisen suosion hiipumisen jälkeenkin. Rautalankamusiikki-termiä käytetään vain Suomessa. Englannin kielellä puhutaan sen sijaan vain "instrumentaalirockista", kun viitataan The Shadowsin kaltaisten yhtyeiden musiikkiin. Ensimmäinen rautalankayhtye Suomessa oli ilmeisesti sessiokokoonpanoksi jäänyt Guitar Strangers. ==Tunnettuja suomalaisia rautalankayhtyeitä== * Agents * The Avengers * The Beatfox * The Vincents * The Blazers * The Esquires * The Mustangs * Kristian Meurman ja The Vincents * The Quiets * The Sounds * The Steelers * The Strangers * Taivalkunta Beat * Viikate * The Hikers ==Tunnettuja ulkomaalaisia rautalankayhtyeitä== * The Shadows * The Spotnicks * The Ventures ==Katso myös== * Surf-musiikki == Lähteet == == Kirjallisuutta == * * Hannu Nyberg: Rockista rautalankaan. Otava 1984. ==Aiheesta muualla== * Rautalanka.org Keikkatietoja, keskustelufoorumi yms. * Rautalankamusiikin Ystävät (RAMY) ry. * *
Rumpler 6B

Rumpler 6B oli Rumpler Flugzeugwerken valmistama sekarakenteinen (puurima ja teräsputkirakenne) yksipaikkainen kaksitasoinen ensimmäisen maailmansodan aikainen hävittäjälentokone, jonka prototyyppi valmistui 1916. ==Konetyypin kehitys== Rumpler osallistui 1916 yhdessä kahdeksan saksalaisen lentokonetehtaan kanssa suunnittelukilpailuun, jossa haettiin Saksan laivastolle yksipaikkaista meritoimintakykyistä hävittäjää. Rumplerin 6B1 oli kolmen tehtaan tyyppien joukossa, jotka pääsivät sarjatuotantoon. 6B1 kehitettiin ajan säästämiseksi onnistuneen Rumpler C.I -maatiedustelukoneen pohjalta. 6B1 muunnosta valmistettiin 38 kappaletta, ja sillä lennettiin pääasiassa Pohjanmerellä ja Mustallamerellä. 6B2 -versiossa koneen aseistus kasvoi kahteen konekivääriin, ja sen nokkaa muutettiin tylpemmäksi potkurin hyötysuhteen parantamiseksi. 6B2 -muunnosta valmistettiin kaikkiaan 50 kappaletta. ==Käyttö Suomessa== Helmikuussa 1918 Valkoinen armeija tilasi yhden Rumplerin ja seitsemän muuta konetta Saksasta. Rumpler saapui Vaasaan S/S Virgolla huhtikuussa 1918, ja se sai aluksi tunnuksen F 20, joka myöhemmin vaihdettiin D.60/18:sta. Kone kuljetettiin Tampereelle Lento-osasto I:een, missä sitä ei kuitenkaan koottu lentokuntoon. Kone päätyi lopulta Sortavalaan Helsingin Hermannin lentoaseman kautta lokakuussa 1918. Sillä lennettiin seuraavan vuoden tammikuussa kolme lentoa jään päältä, minkä jälkeen kone poistettiin käytöstä omavaltaisesti. Ilmailuvoimien esikunta määräsi konetyypin kuitenkin korjattavaksi Santahaminaan, mihin se saapui maaliskuussa 1919. Koneen tunnus vaihtui korjauksen yhteydessä 1.C.310:ksi. Vänrikki Martti Davidsson teki 4. lokakuuta 1919 Rumplerilla ensimmäisen silmukan Suomassa, minkä jälkeen kone lähetettiin Koivistolle 24. lokakuuta, missä se tuhoutui samana päivänä ohjauslaitteisiin tulleen vian seurauksena. Kone joutui syöskykierteeseen ja putosi veteen. Sitä lentänyt luutnantti Rafael Hallamaa selvisi onnettomuudesta hengissä. Toinen Rumpler 6B2 -tyyppinen hävittäjä ostettiin saksalaisen lentoaseman kapinoivilta matruuseilta Tallinnasta vuoden 1918 lopulla. Se sai tunnuksen 5A1, mutta otettiin käyttöön vasta vuoden 1922 lopulla Ilmailukoulussa. Koneeseen asennettiin korjauksissa lokakuun 1925 ja heinäkuun 1926 välillä Rumpler C.VIII:n siivet, minkä jälkeen se palveli Ilmailukoulussa saman vuoden lokakuuhun saakka. Ilmailuvoimien luetteloista se poistettiin hieman alle vuotta myöhemmin syyskuussa 1927, jolloin se oli lentänyt vain 35 tuntia. ==Versiot== *6B1 – Konetyypin ensimmäinen versio, aseistuksena yksi 7,92 mm Spandau LMG 08/15 -konekivääri. Valmistusmäärä 38 kappaletta. *6B2 – Konetyypin toinen versio, aseistuksena kaksi Spandau LMG 08/15 -konekivääriä. Valmistusmäärä 50 kappaletta. ==Käyttäjät== ; * Alankomaiden kuninkaallinen laivasto ; * Bulgarian laivasto ; * Saksan keisarikunnan laivasto ; * Suomen ilmavoimat ==Tekniset tiedot (6B1)== ==Museokoneita== Hallinportin ilmailumuseossa Kuorevedellä on yksi entisöity Rumpler 6B2, jonka tunnus on 5A1. ==Lähteet== * ===Viitteet=== Luokka:Saksalaiset hävittäjälentokoneet Luokka:1910-luvun hävittäjälentokoneet
Geometrinen keskiarvo

Positiivisten lukujen x_1, x_2, \ldots, x_N \ geometrinen keskiarvo g(x) \ on keskiluku, joka kuvaa lukujen keskiarvoa logaritmisella asteikolla. Geometrinen keskiarvo lasketaan kaavalla :g(x) = (x_1 \cdot x_2 \cdot \ldots \cdot x_N)^{\frac{1}{N}} = \sqrt[N]{x_1 \cdot x_2 \cdot \ldots \cdot x_N}. == Geometrisen keskiarvon laskeminen logaritmien avulla == Geometrinen keskiarvo voidaan laskea logaritmi- ja eksponenttifunktioiden avulla g(x) muodostamalla lukujen a-kantaisten logaritmien aritmeettinen keskiarvo ja laskemalla tuloksesta a-kantainen eksponenttifunktio: :g(x) = a^{\frac{1}{N}\sum_{i=1}^N \log_a x_i}, missä a on positiivinen luku. Tästä syystä geometrista keskiarvoa saatetaan joskus virheellisesti kutsua logaritmiseksi keskiarvoksi. Logaritminen keskiarvo on kuitenkin eri asia. ==Keskiverto== Jos lukuja on vain kaksi, niiden geometrisesta keskiarvosta käytetään myös nimitystä keskiverto. Tämä selittyy sillä, että jos verrannossa :\frac{A}{B} = \frac{C}{D} sen keskimmäiset jäsenet B ja C ovat yhtä suuret, niin tällöin kyseinen luku on suuruudeltaan verrannon äärimmäisten jäsenten A ja D geometrinen keskiarvo, toisin sanoen B=C=\sqrt{A\cdot D}. Tämä vastaa näiden kolmen luvun muodostamaa geometrista lukujonoa, jossa keskiverto on keskimmäinen termi. ==Katso myös== * Keskiluku * Aritmeettinen keskiarvo * Harmoninen keskiarvo Luokka:Tilastotiede Luokka:Aritmetiikka
Lehtovaara (ravintola)

Ravintola Lehtovaara on Helsingin Töölössä Mechelininkatu 39:ssä sijaitseva pitkään toiminut ravintola, jonka perusti kondiittori Emil Lehtovaara Viipuriin vuonna 1916. Emil Lehtovaara myi ravintolan tukholmalaiselle Ragnar Hanssonille vuonna 1922. Hansson siirsi ravintolan sodan jaloista nykyiselle paikalleen Helsinkiin heinäkuussa 1940. Suomen gastronomien seura palkitsi Lehtovaaran vuoden 1991 ravintolana ja City-lehti vuonna 1996 parhaasta pihvistä. Pienimuotoinen kohu nousi kesällä 2005, kun asiakas oli tyytymätön saamaansa palveluun, julkisti asian Internetissä, josta ravintolan omistaja vaati 80 000 euron korvauksen menetetyistä ansioista. Asia sai huomiota valtamediaa ja ulkomaita myöten. ==Lähteet== == Aiheesta muualla == * Lisää Ravintola Lehtovaaran historiasta * Rav. Lehtovaaran kotisivut Luokka:Ravintolat Helsingissä Luokka:Ravintolat Viipurissa Luokka:Taka-Töölö Luokka:Suomen gastronomien seuran vuoden ravintolat Luokka:Viipurin historia
Perho (ravintola)

Ravintola Perho on Perho Liiketalousopiston ylläpitämä opetusravintola Helsingin Töölössä Perhonkadun ja Mechelininkadun kulmassa, osoitteessa Mechelininkatu 7 – Perhonkatu 11. Se on myös panimoravintola, jonka päätuote on Perhon Rohkea. Ravintola perustettiin, kun ravintolakoulu Perho sai oman rakennuksen vuonna 1957. ==Aiheesta muualla == * Ravintolakoulu Perho Luokka:Suomalaiset panimoravintolat Luokka:Ravintolat Helsingissä Luokka:Etu- Töölö
Kontrapunkti

Kontrapunkti (latinaksi punctus contra punctum 'nuotti nuottia vastaan') on kahden tai useamman melodian hallittua yhdistämistä yhtäaikaiseksi. Kontrapunktia ryhdyttiin käyttämään 1300-luvulla. Kun uusi melodia lisätään olemassa olevaan melodiaan, uuden osan sanotaan olevan kontrapunktissa vanhan osan kanssa. Kontrapunktia käytetään nykyisin lähes synonyyminä sanan polyfonia kanssa, kuitenkin usein niin, että kontrapunktia käytetään 1700-luvun alun musiikista ja jälkimmäistä ilmaisua 1500-luvun musiikista. Laajassa merkityksessä musiikissa kontrapunkti on polyfonisen äänenkuljetuksen oppi tai taito, suppeassa merkityksessä vastamelodia. Kontrapunktisessa musiikin kirjoitustavassa on erotettavissa yksinkertainen ja moninkertainen menetelmä. Yksinkertaisessa tehdään päämelodialle yksi tai useampi vastamelodia. Moninkertaisessa menetelmässä äänten tulee voida vaihtaa paikkaa. == Katso myös == * Kontrafaktuaali == Lähteet == == Aiheesta muualla == Luokka:Musiikin teoria Luokka:Musiikkitermit Luokka:Seulonnan keskeiset artikkelit
Sancnity

Sancnity oli hämeenlinnalainen vuonna 1990 perustettu metallia soittanut yhtye. Se sijoittui kolmanneksi Rockin Suomen mestaruuskilpailussa vuonna 1993. Sancity soitti melankolista ja progressiivista metallia. Se teki noin sata keikkaa ympäri Suomea ja valittiin Soundi-lehden vuoden tulokkaaksi 1993. Sancnityn video Thoughts voitti vuonna 1994 Chicagon Filmifestivaaleilla ensimmäisen palkinnon opiskelijavideoiden sarjassa. Vuonna 1995 Sancnityn kokoonpano aloitti uuden Wooden Bone -nimisen yhtyeen. == Kokoonpano == *Janne Saksa (laulu, kitara) *Tommi Kurki (kitara) *Sami Kurvinen (basso) *Tommi Saksa (rummut) == Lähteet == Luokka:Suomalaiset yhtyeet
Talviolympialaiset 1984

Vuoden 1984 talviolympialaiset pidettiin Sarajevossa, Jugoslaviassa 8.–19. helmikuuta 1984. Kisat julisti avatuksi Mika Špiljak. Urheilijoiden olympiavalan vannoi Bojan Križaj ja olympiatulen sytytti Sanda Dubravčić. == Valintaprosessi == Pitopaikka päätettiin 18. toukokuuta 1978, Ateenassa, Kreikassa. Äänestystulokset Maa Kaupunki Kierros 1 Kierros 2 Sarajevo 31 39 Sapporo 33 36 Göteborg 10 ==Lajit == Olympiaohjelmassa oli 49 tapahtumaa kymmenessä eri urheilulajissa. Lisäksi vammaisalppihiihto oli mukana viralliseen kisaohjelmaan kuulumattomana näytöslajina. * * * * * * ** ** ** * * === Näytöslajit === * == Osallistujamaat == Kisoihin osallistui 1 272 urheilijaa 49 maasta. Urheilijoista miehiä oli 998 ja naisia 274. * * * * * * * * * * * * * * * * * * * * * * * * * * * * * * * * * * * * * * * * * * * * * * * * * ==Mitalitaulukko== Vuoden 1984 talviolympialaisten mitalitaulukon ykkössijan saavutti Itä-Saksa. == Kuvagalleria == Sarajevo Bobbahn Olympia 84.JPG|Kelkkailurata vuonna 2012. Skakonice na Igmanu.jpg|Hyppyrimäet (Igman Olympic Jumps) vuonna 2011. Part of the 1984 Winter Olympics stadium (6086178421).jpg|Olympiastadionin torni vuonna 2011. Igman, Malo Polje, pozůstatek ZOH.jpg|Podiumi vuonna 2013. == Katso myös == * Talviparalympialaiset 1984 == Lähteet == * Luokka:Seulonnan keskeiset artikkelit
Talviolympialaiset 1994

Vuoden 1994 talviolympialaiset järjestettiin Lillehammerissa Norjassa. Ne olivat ensimmäiset talviolympialaiset, jotka järjestettiin eri vuonna kuin kesäolympialaiset. Lillehammerin talviolympialaiset olivat toiset Norjassa järjestetyt talviolympialaiset Oslon vuoden 1952 olympialaisten jälkeen. == Valintaprosessi == Kisojen valintaäänestys pidettiin 15. syyskuuta 1988 ja järjestettiin Etelä-Korean Soulissa kaksi päivää ennen kesäolympialaisten 1988 avajaisia. Lillehammer yritti hakea jo vuoden 1992 talviolympialaisia, mutta ne myönnettiin Albertvillelle. Äänestystulokset Kaupunki Maa Kierros 1 Kierros 2 Kierros 3 Lillehammer 25 30 45 Östersund 19 33 39 Anchorage 23 22 Sofia 17 == Lajit == Olympiaohjelmassa oli 61 tapahtumaa 12 eri urheilulajissa. * * * * * * * * ** ** ** * * == Osallistujamaat == Kisoihin osallistui 1 737 urheilijaa 67 maasta. Urheilijoista miehiä oli 1215 ja naisia 522. * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * == Mitalitaulukko == Vuoden 1994 talviolympialaisten mitalitaulukon ykkössijan saavutti Venäjä. == Kohokohtia == Mäkihyppääjä toi olympiatulen kisojen avajaisiin. Paikallinen urheilutähti Johann Olav Koss voitti kolme pikaluistelumatkaa tehden samalla kolme uutta maailmanennätystä. Sveitsiläinen Vreni Schneider voitti alppihiihdossa sekä kultaa, hopeaa että pronssia, ja italialainen Manuela Di Centa voitti mitalin kaikissa viidessä maastohiihtokilpailussaan. Kanadalainen Myriam Bédard voitti molemmat naisten henkilökohtaiset ampumahiihtomatkat. Gustav Wederistä ja Donat Acklinista tuli ensimmäiset urheilijat, jotka ovat uusineet olympiavoittonsa kahden miehen rattikelkkailussa. Pariluistelijat Jekaterina Gordejeva ja Sergei Grinkov uusivat vuoden 1988 voittonsa. Suuri norjalaiskatsomo hiljeni hetkeksi heidän nähdessään Norjan miesten maastoviestijoukkueen häviävän italialaisille täpärästi viime metreillä. Kuukautta ennen kisoja taitoluistelija Tonya Hardingin entinen aviomies Jeff Gillooly palkkasi Shane Shantin lyömään toista luistelijaa Nancy Kerrigania polveen metalliputkella. Kerrigan voitti lopulta hopeaa ukrainalaisen Oksana Bajulin sijoituttua ensimmäiseksi. Harding sijoittui kahdeksanneksi ja Yhdysvaltain taitoluisteluliitto asetti hänet elinikäiseen kilpailukieltoon. Kymmenen vuoden takaiset jäätanssin voittajat Jayne Torvill ja Christopher Dean kilpailivat jälleen amatöörisäännösten kevennyttyä. He olivat siirtyneet ammattilaisiksi 1980-luvulla. Norjalainen pop-yhtye A-ha esiintyi viimeistä kertaa olympialaisissa ennen vuotta 1998. Suurta kohua herätti, kun kisojen avajaispäivänä Edvard Munchin kuuluisa maalaus Huuto varastettiin Norjan kansallisgalleriasta Oslosta. == Lähteet == * Luokka:Seulonnan keskeiset artikkelit
Fenyyliketonuria

Fenyyliketonuria (, PKU) on kehitysvammaisuutta aiheuttava perinnöllinen sairaus. Siitä kärsii maailmalla keskimäärin 1/25 000 lapsesta mutta Suomessa vain 1/100 000 lapsesta. Tutkituista maista sairaus on yleisin Turkissa, jossa sitä sairastaa 1/2 600 lapsesta. Sairauden löysi vuonna 1934 norjalainen professori Asbjørn Følling, jonka mukaan se tunnetaan joillakin kielillä Føllingin tautina. ==Sairaus== Sairaus johtuu yleensä fenyylialaniinihydroksylaasia (PAH) koodaavaan geenin virheestä, ja se periytyy resessiivisesti. Sen harvinaisempi muoto johtuu siitä, ettei elimistö valmista PAH:n kofaktoria tetrahydrobiopteriinia (BH4). PAH-entsyymin tehtävänä on valmistaa fenyylialaniinista tyrosiinia. Jos tämä reaktio ei toimi, elimistöön kertyy runsaasti fenyylialaniinia ja tyrosiinin taso jää alhaiseksi. Fenyylialaniinin kohonnut pitoisuus veressä vaurioittaa aivojen kehitystä lapsilla, mikä johtaa kehitysvammaisuuteen. Tyrosiinin matala taso taas johtaa alhaiseen melaniinin tuotantoon, minkä takia PKU:ta sairastavien lasten hiukset ovat tyypillisesti vaaleat ja silmät siniset. Sairauden nimi tulee siitä, että ylimääräinen fenyylialaniini muuttuu elimistössä fenyyliketoneiksi, jotka elimistö erittää virtsan mukana. Ketonit antavat PKU- lapsen virtsalle ummehtuneen hajun. ==Diagnoosi== PKU diagnosoidaan nykyään verinäytteestä, joka voidaan ottaa kolmen päivän ikäiseltä vauvalta. Sairaus on harvinainen suomalaisten ja myös esimerkiksi japanilaisten keskuudessa. PKU kuuluu Suomessa tehtävään vastasyntyneiden aineenvaihduntasairauksien seulontatutkimuspakettiin. ==Hoito== Jos PKU havaitaan riittävän varhain, lapsi voi kasvaa aikuiseksi ilman aivovaurioita. Tämä edellyttää tarkkaa ruokavaliota, jossa on vain vähän proteiinia ja siten fenyylialaniinia. Vältettävä on myös tavallisia viljatuotteita ja keinotekoista makeutusainetta aspartaamia, jonka eräs hajoamistuote on fenyylialaniini. Potilas saa ruokavaliosta puuttuvat ravintoaineet ravintolisinä. BH4:n puutetta voidaan hoitaa antamalla kofaktoria lääkkeenä. ==Lähteet== == Aiheesta muualla == *Kehitysvammahuollon tietopankki *International PKU Board (Links, Articles, Recepies, ...) Luokka:Perinnölliset sairaudet
Karnataka

Karnataka () on yksi Intian eteläisistä osavaltioista. Ennen vuotta 1973 se tunnettiin Mysoren osavaltiona, sillä se oli muodostettu vanhan Mysoren kuningaskunnan pohjalle 1950. Vuonna 1956 siihen liitettiin naapuriosavaltioiden kannadankieliset alueet. Kannada on osavaltion virallinen kieli. Karnatakan osavaltio ulottuu Arabianmereltä Deccanin ylängölle. Pääkaupunki Bangalore on osavaltion ainoa miljoonakaupunki. Muita huomattavia kaupunkeja ovat Mysore, Mangalore ja Hubli-Dharwad. Nähtävyyksiä ovat muun muassa Badamin, Aiholen, Pattadakalin ja Hampin rauniokaupungit sekä Halebidun, Belurin ja Somnathpurin keskiaikaiset temppelit. Karnatakassa sijaitsee myös jainalaisten pyhiivaelluskeskus Shravanabelagola. == Talous == Karnatakan tuotannoksi budjettivuonna 2008–2009 arvioitiin 58 miljardia Yhdysvaltain dollaria. Tuotanto oli 2018–2019 kasvanut 196 miljardiin. Karnataka on yksi teollistuneimmista osavaltioista Intiassa. Sen pääkaupunki, Bangalore, on tullut tärkeäksi maailman informaatioteknologian keskukseksi ja on Intian IT-pääkaupunki tuottaen noin 35 prosenttia Intian ohjelmistoista. Sitä kutsutaan Intian Piilaaksoksi. Suuri osa Intian kultatuotannosta tuli 1900-luvulla Etelä-Karnatakasta, mutta 2000-luvulla kaivoksia on suljettu malmien ehtyessä ja tuotantokustannusten noustessa. Viime aikoina on ollut paljon toimintaa myös mangaanin tuottamisessa Bellary-Hospet-seuduilla joka on ollut perinteisesti rautakaivosten aluetta. Kaivostoimintaa rajoitettiin vuonna 2011 ympäristövaikutusten takia, mutta 2013 yhtiöt ovat saaneet uusia kaivoslupia. Malnadin metsissä tuotetaan suuri osa maailman santelipuusta, ja sitä jalostetaan Mysoressa. Mysoren ja Bangaloren perinteiset silkintuotantoalueet tuottavat suuren osan Intian silkistä. Karnataka on Intian itäosien suurin kahvin tuottaja. ==Lähteet== *
Kannada

Kannada (ಕನ್ನಡ kannaɖa) on yksi vanhimmista dravidakielistä. Sitä puhutaan pääsääntöisesti Karnatakan osavaltiossa Intiassa, jossa kannada on virallinen kieli.. Intian vuoden 2011 väestönlaskennan mukaan kielellä oli 43 706 512 puhujaa. Kun mukaan otetaan myös toisena kielenä puhujat, arvioitu puhujamäärä on yli 56,4 miljoonaa, mikä tekee kannadasta maailman 30. puhutuimman kielen. Vuodesta 2008 kannada on kuulunut Intian klassisiin kieliin. Kannada on yksi Intian kansallisista kielistä. Kannadan katsotaan olevan elinvoimainen ja sen lähimpiä sukulaiskieliä ovat mm. sholaga, jennu-kurumba ja holiya. Itse kannadan kielen historia ulottuu 2500 vuoden ja kirjoitusjärjestelmänkin 1900 vuoden taakse. Kannadassa on kolme kieliopillista sukua. Sanoja taivutetaan myös luvussa (yksikkö ja monikko). Kirjoitetun ja puhuttujen varianttien välillä on suuria eroja. Siinä missä kielen kirjoitettu muoto on suhteellisen samankaltainen eri alueilla, puhuttu kieli vaihtelee suurestikin. == Fonologia == === Vokaalit === Etinen Keskinen Takainen Suppea i u Puolisuppea e o Avoin a Lähde: === Konsonantit === Labiaali Alveodentaali Retrofleksi Palataali Velaari Glottaali Klusiili Tavallinen b d ɖ g Asp. bʰ dʰ ɖʰ gʰ Affrikaatta Tavallinen ʤ Asp. ʤʰ Frikatiivi f s ʂ ʃ h Nasaali m n ɳ (ɲ) (ŋ) Likvida l ~ r ɭ Puolivokaali w j Lähde: ==Kirjaimisto== Kannadan foneemisessa kirjaimistossa on 52 kirjainta, mutta merkkien kokonaismäärä on suurempi sillä kannadassa on paljon ns. yhdistettyjä kirjaimia sekä kirjaimiin liitettäviä pienempiä merkkejä. Se polveutuu Intian muiden pääkielien kirjaimistojen tavoin muinaisesta brahmi-kirjaimistosta ja on suhteellisen monimutkainen. Jokainen kirjoitussymboli vastaa yhtä tavua kun esimerkiksi suomessa se vastaa yhtä foneemia. ==Puhuma-alueet== Suurin osa puhujista asuu Karnatakassa, Intiassa, mutta heitä on myös viereisissä osavaltioissa. Yhdysvalloissa (noin 48 000 puhujaa) ja Englannissa on myös suhteellisen merkittäviä kannadankielisiä yhteisöjä. == Lähteet == == Aiheesta muualla == * SIL:n Ethnologuen raportti kannadasta * Kielen kuvaus englanniksi * Virallinen unicode-taulukko kannadalle (PDF-muodossa) * Kannadankielisen kirjallisuuden historiaa * kielikurssi ääninäyttein * kielikurssi * Kannadankielinen Wikipedia * Robert Zydenbos (2020): A Manual of Modern Kannada. Heidelberg: XAsia Books (Open Access publication in PDF format) Luokka:Intian kielet Luokka:Dravidakielet Luokka:Seulonnan keskeiset artikkelit
Flanderi

Flanderi () on Belgian liittovaltion pohjoinen, pääosin hollanninkielinen osa. Belgian eteläinen osa Vallonia on pääosin ranskankielinen lukuun ottamatta itäisiä saksankielisiä raja-alueita. Belgian liittovaltio muodostuu hallintoalueista () sekä kieliyhteisöistä (). Siten Flanderi voidaan käsittää joko Flanderin alueena (), joka ei sisällä pääkaupunki Brysseliä, tai Flanderin (kieli)yhteisönä (), joka käsittää myös kaksikielisen Brysselin, joka on sekä liittovaltion että Flanderin pääkaupunki. Toisin kuin ranskankielisessä Valloniassa, jossa Vallonian alueella ja ranskankielisellä yhteisöllä on erilliset hallinnolliset roolit, Flanderissa on vuodesta 1980 lähtien kaikki hallinnolliset tehtävät yhdellä Flanderin hallituksella. Flanderin alueella ja kieliyhteisöllä on myös yhteinen vaaleilla valittu parlamentti. Flanderin alueella on pinta-alaa 13 626 km². Flanderin alueen suurin kaupunki on Antwerpen. Muita merkittävän kokoisia kaupunkeja ovat Gent, Brugge, Leuven, Mechelen ja Kortrijk. ==Flanderi ja Bryssel== Vaikka Bryssel on sekä Flanderin että Belgian liittovaltion pääkaupunki, Flanderilla ei ole aluehallinnollisia oikeuksia Brysselissä, jolla on oma aluehallinto, kuntarakenne ja alueellinen parlamentti. Flanderin yhteisö vastaa kuitenkin myös Brysselissä sille liittovaltiorakenteessa kuuluvista hollanninkielisten koulutus-, kulttuuri-, ja terveydenhoitopalveluiden tuottamisesta, kuten vastaavasti myös ranskankielinen yhteisö vastaa myös Brysselissä vastaavien ranskankielisten palveluiden tuottamisesta. ==Läänit== Flanderin alue jakaantuu viiteen provinssiin, joilla on omat aluehallinnolliset tehtävänsä. Flanderin provinssit ovat: Provinssi Pääkaupunki Asukasluku (2010) Kokonaispinta-ala (km²) Väestötiheys (as / km²) 1 Antwerpenin provinssi Antwerpen 2 Limburg (Belgia) Hasselt 3 Itä- Flanderi Gent 4 Flanderin Brabant Leuven 5 Länsi-Flanderi Brugge http://publications.europa.eu/code/fi/fi-5000900.htm ==Väestö== Vuonna 2022 alueen asukasluku oli 6 774 807. Useimmat Flanderin asukkaat kokevat olevansa flaameja ja vasta toissijaisesti tai ei ollenkaan belgialaisia. Flanderi on yksikielisesti hollanninkielinen, mutta muutamissa alueen kunnissa, etupäässä Brysselin välittömässä ympäristössä on mahdollista saada julkisia palveluita ranskan kielellä. Tarkkoja tilastoja alueen väestön äidinkielistä ei kuitenkaan ole kerätty Belgian väestörekisteriin. Suurin osa alueen asukkaista asuu kaupungeissa, joista suurimmat ovat Bryssel, Brugge ja Gent. == Lähteet == * Luokka:Seulonnan keskeiset artikkelit
Juustohöylä

Juustohöylä on pieni kotitalouskäyttöön tehty höylä, jolla juustosta saadaan leikatuksi ohuita viipaleita. Nykyaikaisen juustohöylän kehitti vuonna 1925 norjalainen puuseppä Thor Bjørklund. == Kuvaus == Nykyinen juustohöylä koostuu tyypillisesti ohuesta kädensijasta ja lapion muotoisesta päästä: Päässä on halkio, jonka pohjalla on terä. Erilaisille juustoille on olemassa erilaisia höyliä. Puolilapainen höylä on tarkoitettu pehmeille juustoille, kuten kermajuustoille. Pitkälapaiset höylät on tarkoitettu koville, pitkään kypsytetyille juustoille. Joidenkin juustohöylien päässä on piikit, joiden avulla juustosiivun voi nostaa leivän päälle. Lisäksi on olemassa esimerkiksi raastehöyliä. == Historia == Jonkinlaisia juustohöyliä on saattanut olla yhtä kauan kuin juustoakin. Roomasta on esimerkiksi löytynyt ajanlaskun alun ajan tienoilta peräisin oleva kupariesine, jossa on jäämiä juustosta. Nykyaikaisen juustohöylän kehitti kuitenkin norjalainen huonekalupuuseppä Thor Bjørklund vuonna 1925. Bjørklund halusi kehittää työkalun, jolla kovakin juusto olisi helposti leikattavissa tasapaksuiksi viipaleiksi, mikä oli vaikeaa veistä käyttäen. Työkalun innoittaja oli tavallinen höylä. Juustohöylän valmistus aloitettiin Lillehammerin tehtaalla vuonna 1927. Suomessa juustohöyliä on löytynyt Hackmanin tuotevalikoimasta ainakin vuodesta 1939 lähtien. Bjørklund kuoli vuonna 1975 ja suurin osa nykyisin markkinoilla olevista juustohöylistä pohjautuu hänen keksimälleen alkuperäiselle juustohöylälle. == Vertauskuvana == Juustohöylä-sanaa käytetään yleisesti myös talouspoliittisessa keskustelussa. ”Juustohöylällä leikkaaminen” tarkoittaa julkisen talouden leikkaustoimia, jotka ovat kohdistamattomia. Toisin sanoen säästöjä haetaan leikkaamalla eri kohteista saman verran. == Lähteet == == Aiheesta muualla == Luokka:Keittiövälineet
OpenWrt

OpenWrt on pääasiassa reititinlaitteita varten räätälöity Linux- käyttöjärjestelmän jakelupaketti. == Historia == Alun perin OpenWrt kehitettiin Linksys WRT54G-tukiasemalle. OpenWrt:n kehittämisen on mahdollistanut se, että Linksysin tuotteessaan käyttämä ohjelmisto on lisensoitu GNU GPL -lisenssillä. Lisenssiehtojen mukaisesti Linksys on julkaissut tuotteessaan käyttämänsä ohjelmakoodin, jota hyödyntämällä taidokkaat ohjelmoijat, hakkerit, ovat voineet kehittää oman versionsa laitteen ohjelmistosta. Linksys julkaisi ohjelmakoodinsa vuonna 2004. == Ominaisuudet == Toisin kuin monet muut olemassa olevat firmware-versiot, OpenWrt on kehitetty puhtaalta pöydältä uudeksi järjestelmäksi. OpenWrt:n kehittämisen pääajatuksena onkin välttää kaikkien ominaisuuksien sisällyttämistä samaan pakettiin, ja tarjota hyvin kevyt perusjärjestelmä, jota voi helposti laajentaa tarpeiden mukaisesti käyttämällä ipkg- paketinhallintajärjestelmää. OpenWrt-ohjelmistoa hallitaan www- käyttöliittymällä tai komentoriviltä SSH-yhteyden kautta. Laite voidaan konfiguroida hyvinkin monimutkaisesti, koska perinteinen www-käyttöliittymä ja ohjelmisto rajoituksineen eivät ole esteenä. Mahdollista on esimerkiksi määritellä eri VLAN-verkkoja laitteen neliporttiseen kytkimeen. Myös VPN- yhteyksille saadaan tuki, joka löytyy vain kalliimmista laitteista vakiona. == Miksi asentaa? == OpenWrt-ohjelmistolla saadaan käyttöön uusimmat Linux- ohjelmistot omaan tukiasemaan. Samalla saadaan laitteen toiminta mahdollisimman nopeaksi ja joustavaksi. Perehtyneemmille käyttäjille alusta tarjoaa mahdollisuuden kehittää toimintoja, jotka löytyvät vasta paljon kalliimmista laitteista. == Suomessa == Suomessa suurin OpenWrt-ohjelmiston avulla rakennettu WLAN-yhteisö on OpenSpark. == Lähteet == == Aiheesta muualla == * http://openwrt.org * http://wiki.openwrt.org Luokka:Linux-jakelupaketit
Frances Bean Cobain

Frances Bean Cobain (s. 18. elokuuta 1992) on Nirvana-yhtyeen edesmenneen laulajan Kurt Cobainin ja rokkari Courtney Loven tytär. Heti vauvan synnyttyä viranomaiset huostaanottivat hänet. Pariskunta sai lapsensa huoltajuuden vasta tämän ollessa puolitoistavuotias. Isänsä kuoleman 5. huhtikuuta 1994 jälkeen hänen huoltajuutensa määrättiin Kurt Cobainin äidille, Wendylle, kun Courtney Love pidätettiin OxyContinin yliannostuksen jälkeen lokakuussa 2003. Sen jälkeen Frances oli Cobainin äidin luona, kunnes palasi Loven huoltajuuteen tammikuussa 2005. Molemmat vanhemmat ovat kärsineet pahoista huumeongelmista. Frances Cobain on saanut nimensä The Vaselines -yhtyeen Frances McKeen mukaan. Toisen nimensä (Bean = papu) hän sai kun muistutti isänsä mielestä papua ultraäänikuvassa. Drew Barrymore on hänen kummitätinsä ja Michael Stipe kummisetänsä.http://www.moonwashedrose.com/media/francesid.html (i-D magazinen haastattelu, tammikuu 2006) Frances Cobain on antanut lehdistölle kaksi haastattelua: ensimmäinen oli Teen Vogue -lehdessä 13. syyskuuta 2005 ja toinen brittiläisessä i-D magazinessa tammikuussa 2006. Rolling Stone -lehden mukaan Frances Cobain oli valitsemassa marraskuussa 2005 ilmestyneen Nirvanan Sliver: The Best of the Box -kokoelman nimeä ja kansikuvaa.http://www.rollingstone.com/news/story/7661197/unreleased_nirvana_due Cobain alkoi seurustella muusikko Isaiah Silvan kanssa vuonna 2010. Vuoden 2011 lopulla he kihlautuivat ja kesäkuussa 2014 he menivät naimisiin. Maaliskuussa 2016 Cobain jätti avioerohakemuksen, ja marraskuussa 2017 pari erosi. == Lähteet == Luokka:Nirvana Luokka:Yhdysvaltalaiset julkisuuden henkilöt Luokka:Amerikanenglantilaiset Luokka:Vuonna 1992 syntyneet Luokka:Elävät henkilöt Luokka:Seulonnan keskeiset artikkelit
Rapsi

Rapsi eli kaalirapsi (Brassica napus subsp. oleifera) on juureskaalin alalaji, jota viljellään öljykasvina sekä Suomessa että muualla Euroopassa, Pohjois- Amerikassa ja Australiassa. Suomessa kevätrapsia voidaan viljellä eteläisimmässä osassa maata eli ns. I vyöhykkeellä. Tavanomaiset syysrapsilajikkeet eivät ole menestyneet Suomessa, mutta puolikääpiöivät, matalakasvuiset hybridilajikkeet vaikuttavat lupaavilta. Niillä on matalan kasvupisteen ansiosta paremmat mahdollisuudet selvitä kylmyydestä. Rapsin siemenistä puristetaan öljyä, puristustähteestä saadaan karjanrehuksi käytettäviä rapsikakkuja (sisältävät noin 21 % muuntuvaa valkuaisainetta). Rapsiöljyä käytetään ruoanlaitossa, mutta sen käyttöä energialähteenä on myös tutkittu.Saksa-Itävalta bioenergiamatka 31.1. – 3.2.2006 Satafood Kehittämisyhdistys ry Suomessa vuonna 2017 rapsin viljelyala oli 37 000 hehtaaria, mikä on ohittanut rypsin 28 500:n hehtaarin viljelyalan.https://www.farmit.net/kasvinviljely/2018/05/09/erikoiskasvien- viljelyala-lisaantyy-harkapapu-kipusi-jo-perunan-rinnalle == Lähteet == == Aiheesta muualla == Luokka:Kaalit Luokka:Öljykasvit Luokka:Rehukasvit Luokka:Seulonnan keskeiset artikkelit
René Hanriot

René Hanriot (1867–1925) oli ranskalainen lentokonesuunnittelija. Ensimmäisen maailmansodan sytyttyä Hanriotin tehdas valmisti sotilaskoneita ensin Levallois'ssa ja myöhemmin Boulogne-Billancourtissa. Päätuote oli HD1-hävittäjäkone, jota rakennettiin 1 200 kappaletta. Hanriotin tehdas valmisti miltei 5 000 lentokonetta, joista osa oli omia (esimerkiksi HD1, HD2, HD3) ja osa lisenssivalmistusta. Maailmansotien välisenä aikana Hanriot sai hyvän maineen etenkin HD14-koulukoneen vuoksi, joita valmistettiin yli 2 000 kappaletta. Hanriot oli kotoisin Burgundystä. Hänestä tuli nuorena kilpa- autoilija. Hän otti osaa muun muassa Pariisi-Madrid-ralliin ja vuonna 1904 hän saavutti nopeuden maailmanennätyksen, 128 km/h. Hänen 13-vuotias poikansa Marcel oli apukuljettajana. René Hanriot kiinnostui pian myös lentämisestä. Hän kannatti yksitasoja aikana, jolloin pääosa koneista oli kaksitasoja. Vuonna 1910 René Hanriot perusti lentokoulun Reimsiin, jossa mm. hänen 16-vuotias poikansa sai lentolupakirjan. Kun René Hanriot kuoli vuonna 1925, hänen pojastaan Marcelista tuli yhtiön johtaja. ==Lähteet== * http://www.eads.net/1024/en/eads/history/wings_of_time/pioneers/hanriot.html ==Aiheesta muualla== Luokka:Ranskalaiset lentokonesuunnittelijat Luokka:Vuonna 1867 syntyneet Luokka:Vuonna 1925 kuolleet
Windows Embedded Compact

Windows Embedded Compact (aikaisemmin Windows Embedded CE, Windows CE, tai Windows Powered) on Microsoftin kehittämä käyttöjärjestelmä pienitehoisiin ja laiteresursseiltaan vaatimattomiin laitteisiin. Sen ydin eroaa huomattavasti työpöytäkoneisiin tarkoitetuista Windows-versioista. Käyttöjärjestelmän tukemia suoritinarkkitehtuureja ovat MIPS, ARM, Intelin x86 ja Hitachin SuperH, ja ohjelmistot on useimmiten käännetty kahdelle ensimmäiselle. Windows CE:tä on käytetty etenkin kämmentietokoneissa (Pocket PC:ssä) sekä muutamissa matkapuhelimissa (Windows Mobile -jakelut). Se toimii myös Sega Dreamcastissa ja Xboxissa, joskaan Xboxin normaali käyttöjärjestelmä ei ole CE vaan ominaisuuksiltaan riisuttu Windows 2000. Viimeisen Windows Embedded Compact 2013 -version (myös nimellä "Windows CE 8.0") laajennettu tuki päättyi 10. lokakuuta 2023. == Historia == Alkuvuosina Windows CE -laitteissa oli Windows- logo kotelossa ja myöhemmin lisensoijat saivat muokata järjestelmää ja käyttää omaa käyttöliittymää sen päällä. Käyttöjärjestelmää lisensoitiin vain laitteistovalmistajille, mutta Microsoft mainosti sitä Windows 95:n käyttöliittymän kanssa. Windows CE oli Microsoftin kolmas yritys tehdä mobiilialusta kun kaksi muuta ei edennyt markkinoille asti: Microsoftilla oli aiemmin WinPad ja Pulsar -projektit, joista ensimmäinen oli suunnattu yrityskäyttöön ja jälkimmäinen kuluttajamarkkinoille. Käyttöliittymästä oli dokumenttien ympärille suunniteltu prototyyppi, joka sittemmin korvattiin Windows 95:n kaltaisella käyttöliittymällä, joka oli tyhjästä toteutettu. Ensimmäiset CE-laitteet julkaistiin Yhdysvalloissa lokakuussa 1996, jolloin Palm oli noussut merkittäväksi valmistajaksi kädessäpidettävien markkinoille. CE:ssä oli 95:n kaltainen käyttöliittymä, mutta siitä puuttui useita ominaisuuksia joka turhautti käyttäjiä. Huhtikuussa 2000 julkaistua Pocket PC -alustaa varten käyttöjärjestelmästä poistettiin asiat, joissa ei ollut järkeä kämmenlaitteilla ja Microsoft alkoi siirtyä pois CE:n brändistä. Handheld PC 2000 ja Smartphone 2002 -muunnelmat perustuivat myös CE:lle, mutta "Windows" ei enää ollut nimessä. Microsoft ilmoitti myös Windows Powered -brändistä. Vuonna 2005 Pocket PC ja Smartphone -alustat yhdistettiin Windows Mobile -alustaksi ja Windows Powered -brändi pysyi tuntemattomana. Ensimmäinen Windows CE (koodinimi Pegasus tai Alder) ei sisältänyt värejä. == Tekniikka == CE 5.0 -versio tuki vain 32 prosessia ja prosessien muistiavaruus oli jaettu 32 megatavun "slotteihin". Tämä rajoite prosessien määrälle poistui CE 6.0 -versiossa. ==Versiohistoria== *1.0 julkaistiin 1996 *2.0 julkaistiin 1997 *3.0 julkaistiin 2000 *4.x julkaistiin 2002 *5.x julkaistiin 2004 *6.0 julkaistiin 2006 *7.0 julkaistiin 2011 *2013 ("8.0") julkaistiin 2013 == Lähteet == ==Aiheesta muualla== *The History of Windows CE : Contents * Luokka:Sulautetut käyttöjärjestelmät Luokka:Windows-versiot
Theodor Escherich

Theodor Escherich (29. marraskuuta 1857 Ansbach – 15. helmikuuta 1911 Wien) oli saksalais-itävaltalainen lastenlääkäri, bakteriologi ja professori Münchenin, Grazin ja Wienin yliopistoissa. Escherich löysi kolibakteerin (Escherichia coli) ja määritti sen ominaisuudet. Bakteeri nimettiin hänen mukaansa vuonna 1919. Luokka:Bakteriologit Luokka:Itävaltalaiset biologit Luokka:Itävaltalaiset lääkärit Luokka:Vuonna 1857 syntyneet Luokka:Vuonna 1911 kuolleet
BMP-2

BMP-2 (, bojevaja mašina pehoty, "jalkaväen taisteluajoneuvo") on 1980-luvun alussa käyttöön otettu paranneltu versio BMP-1-rynnäkköpanssarivaunusta. Merkittävin ero uudessa versiossa on suurempi kahden miehen torni ja uusi pääase. Vaunusta on poistettu kaksi ilma-ampumaluukkua kannelta, myös miehistötila on pienempi kuin BMP-1:ssä. Aseistuksen osalta aiempi, BMP-1:ssä ollut 73 mm tykki on vaihdettu 30 mm konetykkiin ja panssarintorjuntaohjuksen ampumalaite on päivitetty uudempaan. Uusi konetykki on BMP-1:n tykkiä tulivoimaisempi ja sillä pystytään tulittamaan myös ilmamaaleja. Uusi panssarintorjuntaohjus teki BMP-2:sta merkittävän uhan vihollisen raskaammille vaunuille, nykypäivänä tosin senkin merkitys on laskenut panssarointien ja suojamenetelmien parantuessa. Vaunussa on myös kuusi suojasavunheitintä jotka voidaan laukaista yksitellen tai kolmen putken yhteislaukauksina. Vaunu on täysin uintikykyinen sekä varustettu ABC-aseilta suojaavalla järjestelmällä. Nopeus vedessä 7 km/h. == Käyttö == BMP-2 on laajalti palveluskäytössä useissa entisen Varsovan liiton maissa ja useissa Lähi-idän ja Afrikan maissa. Suomessa BMP-2-vaunuja käytetään panssarijääkärien kuljettamiseen ja tulituen antamiseen. Suomella oli vuonna 2001 käytössä 110 BMP-2-vaunuaThe Military Balance 2001-2002, IISS.. Vaunusta on valmistettu lukuisia muunnoksia eri käyttötarkoituksiin. Iranin puolustusteollisuusorganisaatio valmistaa vaunusta versiota, jota kutsutaan nimellä Boragh. == Päivitys == Vuonna 2017 Puolustusvoimat hankkii uuden pääaseen yhdeksään BMP-2MD-vaunuun Naton logistiikkavirastolta. Hankintaan kuuluu lisähankintavaraus 91 tykin hankintaan varaosineen vuosina 2018–2021. Aseet toimittaa slovakialainen ZTS Special AS. ==Lähteet== *BMP-2 Fighting Vehicle Federation of American Scientists ===Viitteet=== Luokka:Suomen puolustusvoimien kalusto Luokka:Venäjän maavoimat Luokka:Seulonnan keskeiset artikkelit Luokka:Neuvostoliittolaiset rynnäkköpanssarivaunut
Horna (yhtye)

Horna on suomalainen black metal -yhtye, joka on perustettu vuonna 1994 Lappeenrannassa. Sanoituksellisesti Hornan kappaleet käsittelevät satanismia, pakanuutta, okkultismia, pahaa sekä pimeyttäHorna Last.fm sivustolla Viitattu 5.7.2023 ==Jäsenet== * Spellgoth – laulu (2010–) * Shatraug – kitara, laulu (1994–) * Infection – kitara (2008-), basso (2003–2008) * VnoM – basso (2018–) * Kassara – rummut (2016–) Entiset jäsenet * Moredhel – kitara, bassokitara (1994–2000) * Gorthaur – rummut (1994–2005) * Werwolf/Nazgul – laulu (1996–2001) * Skratt – bassokitara (1997–1998) * Vrasjarn – bassokitara (2000–2001) * A. T. Otava – kitara (2000–2002) * Moredhel – bassokitara (2000–?) * Corvus – laulu (2001–2010) * Saturnus – kitara (2003–2007) * Ravenum – rummut (2005) * Vainaja – rummut (2006–2016) * Hex Inferi – basso (2012 - 2018) Hornassa solisti vaihtui ennen vuoden 2001 Sudentaival-albumin julkaisua. Edellinen solisti Werwolf tunnetaan nykyään yhtyeestä Satanic Warmaster. Myös pitkäaikainen rumpali Gorthaur vaihtui vuoden 2005 lopussa Ravenumiin ja myöhemmin Vainajaan. Saturnus erosi vuonna 2007 yhtyeestä henkilökohtaisten syiden vuoksi. Vuonna 2009 Corvus päätti keskittyä enemmän Totalselfhatred-nimiseen toiseen yhtyeeseensä. Spellgoth hoitaa toistaiseksi laulut livenä.Hornan historia == Diskografia == === Studioalbumit === * * * * * * * * * * * === Kokoelma-albumit === * * * * * === EP:t === * * * * * * * * * * * === Livealbumit === * * * === Demot === * * === Split-albumit === * * * * * * * * * * * * * * * * * * * Hornalla on lukuisia 7" split- ja EP- julkaisuja, joiden jakelu on usein rajoittunut täysin underground-piiriin. Useimpien painokset ovat 500–1000 kappaleen väliltä. == Katso myös == * Black metal == Aiheesta muualla == *Hornan Facebookissa * ==Lähteet== Luokka:Lappeenrannan musiikki Luokka:Suomalaiset black metal -yhtyeet Luokka:Seulonnan keskeiset artikkelit
Kuuterneito

Kuuterneito eli Kullitar on suomalaisessa kansanperinteessä kaulan kasvaimia ja kyhmyjä, ”kaulakupuja” parantava naispuolinen henkiolento. Kullitar auttaa myös kaalien kasvatuksessa ja tekee puihin pahkoja. Kullitar on yhdistetty usein pyhään Luciaan. Nimi Kullitar tulee sanasta kulli, joka tarkoitti jotakin ruumiin pullistumaa. == Aiheesta muualla == * Arno Forsius: Pyhä Lucia Luokka:Suomalaiset jumalat ja taruolennot
Aqtaw

Aqtaw () tai Aktau (), vuosina 1964–1991 Ševtšenko (, ukrainalaisen runoilijan Taras Ševtšenkon mukaan), on kaupunki Kazakstanissa, Kaspianmeren rannalla. Se on Mañğıstaw’n alueen pääkaupunki. Asukkaita Aktaussa on 177 703 (2012). Kaupunki perustettiin sen jälkeen kun alueelta oli löydetty suuria määriä raakaöljyä. Kaupungissa toimi vuodesta 1972 vuoteen 1999 BN-350 -tyyppinen ydinvoimalaitos, joka tuotti 135 megawattia sähköä ja 3320 tonnia puhdasta vettä tunnissa. Kaupungissa on satama, lentoasema ja rautatieasema. Eurooppatie E121 ohittaa kaupungin noin 85 kilometriä sen itäpuolelta. == Väestön kehitys == * 160 744 (1989) * 143 396 (1999) * 166 962 (2009) * 177 703 (2012, arvio) Kuva:Aktau at night.jpg|Aqtaw yöllä. Kuva:Port Aktau.jpg|Aqtaw’n satama. Kuva:Aktau Airport.jpg|Aqtaw’n lentoasemaa. == Lähteet == == Aiheesta muualla == Luokka:Kazakstanin kaupungit tt:Актау (Баймак районы)